23. ΑΠΟΦΑΣΙΣ ΥΠΟΥΡΓΩΝ ΒΙΟΜΗΧΑΝΙΑΣ ΚΑΙ ΟΙΚΟΝΟΜΙΚΩΝ Αριθ. 43240 της 13/27 Ιουν.1953 Περί καθορισμού των εν άρθρ. 1 και 2 Νομ. 1094/1944 προβλεπομένων ποσών δικαιωμάτων ελέγχου εσωτερικών ηλεκτρικών εγκαταστάσεων. Έχοντες υπ' όψιν το άρθρ.5 του Νομ. 1094/44 "περί καθορισμού νέων δικαιωμάτων ελέγχου των εσωτερικών ηλεκτρικών εγκαταστάσεων κλπ.", καθορίζομεν: Τα εν άρθρ. 1 και 2 του Νομ. 1094/1944 προβλεπόμενα ποσά δικαιωμάτων ελέγχου, εκδόσεως αδειών και παρατάσεως ή οριστικοποιήσεως προσωρινών πιστοποιητικών ως ακολούθως: 1.Δι’ έκαστον σημείον ρευματοληψίας ορατής εγκαταστάσεως δραχ. 3.000. 2.Δι’ έκαστον σημείον ρευματοληψίας χωνευτής εγκαταστάσεως δραχ. 4.500. 3.Ελάχιστον όριον δικαιωμάτων ελέγχου ανά εγκατάστασιν, προσθήκην ή τροποποίησιν εγκαταστάσεως δραχ. 18.000. 4.Δι’ εκάστην έκδοσιν αδείας εγκαταστάσεως φωτισμού ή εγκαταστάσεως συσκευών οικιακής χρήσεως δραχ. 3.000. 5.Δι’ εκάστην έκδοσιν αδείας εγκαταστάσεως κινήσεως δραχ. 7.500. 6.Δι' εκάστην παράτασιν προσωρινού πιστοποιητικού ή δια την άρσιν της προσωρινότητος δραχ. 7.500. Η ισχύς της παρούσης άρχεται από 1ης Ιουλ.1953. Τα ανωτέρω δικαιώματα κατατίθενται εις τα Δημόσια Ταμεία, παρ’ ων εισάγονται εις τον Προϋπολογισμόν των εσόδων του Κράτους (αντίστοιχον κεφ. 24 άρθρ. 18 οίκον. έτους1952-53). 